Cuneiform Tablet AKT 1 17 (Ank. 2806)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na i-ku-pí-a en-nam-a-šur ù šu-mì-a-bi₄-a qí-bi₄-ma um-ma a-šur-na-da-ma a-na e-nam-a-šur ù šu-mì-a-bi-a qí-bi₄-ma 16 mu-ta-tim ša 1 GÚ.TA 7 e-li-a-tum ša 30 ma-na.TA e-zi-ib ša PUZUR₄.IŠTAR ù 6 ANŠE ṣa-lá-me áp-qí-da-ku-nu-tí ŠÀ.BA 1 GÚ 25 ma-na URUDU ša iš-tí ú-ṣú-ur-ša-a-šùr al-qé-ú a-na i-ku-pí-a ú-šé-bi-il₅-ku-nu 1 GÚ 12 ma-na URUDU ša en-um-a-šur 1 GÚ 20 ma-na ša a-šu-mì PUZUR₄.IŠTAR a-pu-lu-kà ší-tí URUDU 15.5 GÚ 3 ma-na ŠÀ.BA 5.5 GÚ 3 ma-na URUDU ša DAM.GÀR ší-mu-um i-ba-lá-kà-ta-ma 15.5 GÚ URUDU DAM.GÀR i-ša-qá-lam ù ga-me-er a-wa-tí-a en-um-a-šur-ma URUDU e ta-aṣ-ba-at ba-lu-um mì-ma 15.5 GÚ URUDU ša ṭup-pu-šu ḫa-ar-ma-am ú-kà-lu DAM.GÀR e it-ba-al-ma e tù-re-i-qá-ni ší-tí URUDU 10 GÚ ku-na-na-ma-i-um ù 6 ANŠE um-ma a-na-ku-ma al-kam lu-ša-qí-il₅-kà-ma at-kál tù-ni-a-ni-ma um-ma a-ta-ma i-na 10 GÚ URUDU ù 6 ANŠE qá-tí lá-áš-ku-un-ma i-na tur₄-ḫu-mì-it a-na URUDU SIG₅ lu-ta-er-ma a-na kà-ni-ìš lu-bi-il₅-ma ša ki-ma ku-a-tí KÙ.BABBAR-pí lu-ša-bi-ú-ni URUDU ù ANŠE.ḪI.A ú-lá ú-ša-qí-il₅-kà mì-šu ša um-ma a-ta-ma lá ša-qú-lá-ku ANŠE.ḪI.A ša i-ku-pí-a ANŠE.ḪI.A wa-šé-er-šu-um a-ší-tí KÙ.BABBAR-pì-kà a-na-ku a-za-za-kum a-šùr <big_gap> ù {d}MAR.TU i-li a-bi-ni lu i-de₈-a a-ṣé-er na-ru-qá-kà ú-ša-zi-za-ku-ni a-ḫi-um pu-ru-i ú-lá iš-ku-un a-ta i-na kà-ar kà-ar-ma pu-ru-i ta-áš-ta-na-kán